ከሁሉ በላይ ደግሞ የእመቤታችን ጸሎት ረድቶን የጌታችን ፈቃድ ሆኖ ይህ ዶክምንተሪ ፊልም ታትሙ ለሥርጭት ደርሷል፣ ዋናው ጉዳይ ቀደም ሲል በመግቢያው ላይ ስለ ዓላማው እንደገለጸኩት እየተሠራ ያለውን ከፍተኛ ሀገራዊና ዓለም አቀፋዊ ሥራ ማስተዋወቅ፣ ይህ ሥራ የዩኔስኮ ባለሙያዎች ሳይቀሩ አይተው አድናቆታቸውን የቸሩት፣ ለወደፊቱም ግንባታው ሲጠናቀቅ የበኩላቸውን ድጋፍ ለማድረግ ቃል የገቡበት፣ ከሀገር አቀፍ ደረጃናት አልፎ በዓለም አቀፍ ደረጃ ዕውቅና እያገኘ የመጣ፣ ቅርስን በመጠበቅ፣ በማስተዋወቅ፣ በአግባቡ ለትምህርት፣ ለጥናትና ምርምር ለማቅረብ፣ የቱሪዝም እንቅስቃሴን ለማስፋፋት፣ ታሪክን በባለቤቱ ሳይሸራረፍና ሳይዛባ ለማቅረብ፣ ወደፊት የሚደረጉ የታሪክና የቅርስ ምርምሮችን ለማገዝ፣ ቤተ ክርስቲያናችን ያለፈውን ትውልድ ታሪክ በመጠበቅ፣ የአሁኑን በማስተማር፣ የወደፊቱን ትውልድ መንገድ በማመቻቸት ልትፈጽመው የሚገባትን ኃላፊነት እየተወጣች መሆኑን በተጨባጭ መረጃ የሚያሳይ ምስክር ስለሆነ ወደፊት ለሚደረጉት የሥርጭት አንቅስቃሴዎችና በቀጣይነት ለሚሠሩት ሌሎች የዚሁ ተከታታይ ዶክምንተሪ ፊልሞ ሁላችንም የበኩላችንን እንወጣ እላለሁ አመሰግናለሁ፡፡